****

**Odmasťovacie zariadenia**

1. **Opis predmetu zákazky:**
	1. Predmetom zákazky je Prenájom a servis čistiacich a odmasťovacích zariadení určených na čistenie a ošetrenie jednotlivých komponentov (dielov a súčiastok) z koľajových vozidiel a komponentov súvisiacich s údržbou koľajových tratí a súčasne prenájom a servis zariadení na čistenie a ošetrenie jednotlivých komponentov pre potreby strediska údržby autobusov, trolejbusov a technologických vozidiel, ako aj na špeciálne čistenie elektrosúčiastok a náhradných dielov. Servis prenajatých zariadení spočíva v pravidelnom čistení zapožičaných zariadení, výmeny tekutiny, poprípade jej doplnení v pravidelných intervaloch podľa prílohy č.1 Technická špecifikácia a vlastný návrh plnenia. Poskytovateľ je povinný zabezpečiť zhodnotenia/zneškodnenia vzniknutého odpadu v súlade so zákonom č.79/2015 Z.z. zákon o odpadoch a o zmene a doplnení niektorých zákonov (ďalej len „zákon č. 79/2015 Z.z“), podľa druhu zariadenia, vrátane dopravy a vyloženia zariadení na určené miesto dodania a zaškolenia obsluhy.
	2. Odmasťovacie prípravky musia byť na báze pre veľmi znečistené súčiastky na vysokej frekvencií odmasťovania aj s nárokom na kvalitu odmastenia.
	3. Presný rozpis zariadení, ich technické parametre ktoré musia spĺňať, ich umiestnenie, opis, interval výmeny tekutiny a požiadavka na čistiacu tekutinu, ktorá má byť použitá v jednotlivých zariadeniach je uvedená v Prílohe č. 1 Technická špecifikácia a vlastný návrh plnenia.
2. **Osobitné požiadavky na plnenie:**
	1. Poskytovateľ je povinný počas trvania zmluvy v prípade nefunkčnosti zariadenia, alebo jeho čistiacich účinkov po obdržaní vyrozumenia (mailom, písomne) od objednávateľa zabezpečiť jeho funkčnosť do 72 hodín. Všetky náklady spojené s odstránením oprávnených požiadaviek Objednávateľa v rámci nahlásených závad a nezodpovedajúcej funkčnosti a kvalite čistiacej tekutiny znáša Poskytovateľ.
	2. Na zariadeniach, ktoré sú v majetku Objednávateľa, Poskytovateľ vykoná servis, ktorý spočíva vo vyčistení zariadení, výmeny tekutiny, prípadne jej doplnení, v intervaloch uvedených v prílohe č.1 Technická špecifikácia a vlastný návrh plnenia. Poskytovateľ zabezpečí zhodnotenia/zneškodnenia vzniknutého odpadu.
	3. Každý vykonaný servisný úkon na zariadeniach musí byť Poskytovateľom zaznamenaný v preberacom protokole, dodacom liste poprípade inom relevantnom doklade Poskytovateľa, následne potvrdený Objednávateľom, prípadne určeným zamestnancom.
	4. Záznam musí obsahovať dátum vykonaného servisného zásahu, stredisko a miesto umiestnenia zariadenia, názov zariadenia, typ servisného úkonu s množstvom doplnených, resp. vymenených kvapalín, prípadne i ďalšie servisné úkony.
	5. Poskytovateľ je povinný uviesť predpokladaný objem prvonáplne, názov čistiacej tekutiny a cenu prenájmu v tabuľke (príloha č.1 Technická špecifikácia a vlastný návrh plnenia ) , ktorá bude súčasťou zmluvy.
	6. Poskytovateľ zodpovedá za odborné prevedenie kvality poskytovaných služieb. Odmasťovacie prípravky musia byť na báze pre veľmi znečistené súčiastky (olej, spálený olej, karbón, nafta) na vysokej frekvencii odmasťovania aj s nárokom na kvalitu odmastenia.
	7. Počas celého obdobia trvania zmluvného nájmu musí byť zachovaná funkčnosť čistiacich zariadení ale aj technické a kvalitatívne vlastnosti používaných tekutín.
	8. V prípade, ak Poskytovateľ nedodrží stanovené podmienky týkajúce sa zabezpečenia funkčnosti zapožičaných zariadení a ich účinnosti, nemá Poskytovateľ nárok na uplatnenie úhrady za poskytnutú službu až do času nápravy, resp. opravy , výmeny zariadenia.
	9. Objednávateľ zodpovedá za to, že na zariadení Poskytovateľa budú činnosti vykonávať iba zamestnanci, zaškolení Poskytovateľom. Objednávateľ po každom servise zariadenie vyskúša, uskutoční test čistením, či čistiaca kvapalina zodpovedá požadovaným vlastnostiam, aby sa zabránilo prípadným škodám.
	10. Poskytovateľ doloží fotokópiu platného súhlasu na nakladanie s nebezpečným odpadom vrátane prepravy podľa zákona č.79/2015 Z.z. zákon o odpadoch a o zmene a doplnení niektorých zákonov.
	11. Kópiu povolenia na obchodovanie s vybranými druhmi minerálnych olejov (ak používané druhy roztokov podliehajú zákonu č. 98/2004 Z.z.).
	12. Technické listy ponúkaných zariadení na čistenie, prípadne link na webstránku
	13. Poskytovateľ doloží k odmasťovacím prípravkom Karty bezpečnostných údajov a zoznam druhu odpadu zatriedený v katalógu odpadov podľa 365/2015 Z. z. - Vyhláška Ministerstva životného prostredia Slovenskej republiky, ktorou sa ustanovuje Katalóg odpadov.